潯陽區

潯陽區係中國江西九江市一個市轄區，面積50km²，2007年人口31萬人。轄7條街道。
街辦：甘棠街道、湓浦街道、人民路街道、白水湖街道、金雞坡街道、向陽街道、濱興街道

史 
潯陽區係九江市嘅市中心，九江市嘅簡稱「潯」就源自佢。「潯陽」係個古地名，又叫「尋陽」，以前嗌過做「柴桑」、「江州」、「湓口」、「湓城」、「彭蠡」、「德化」，起源於漢文帝十六年係江北今日湖北黃梅嘅地方設潯陽縣，「潯」係當時嗰度有條河叫潯水，潯陽即潯水之北。後來晉惠帝永興元年江北嘅潯陽同江南嘅柴桑合爲尋陽郡，治柴桑，屬江州，結果潯陽個名由江北嘅黃梅轉移到咗江南嘅九江。

亦因此長江經九江嗰段叫潯陽江。白居易喺送客時偶遇歌女，喺九江長江邊嘅客船度作咗長詩《琵琶行》畀歌女唱，開頭兩句就有潯陽江名：「潯陽江頭夜送客，楓葉荻花秋瑟瑟」。水滸傳入邊宋江因殺人流放江州，喺潯陽江埋岸時識咗班好漢，呢班人就係後來梁山首領，小說都有章「血洗潯陽江口」。又有一首琵琶古曲叫《潯江夜月》，係據白居易首詩而作，後來呢首古曲改編成江南絲竹《春江花月夜》，成為絲竹經典，但個意境取自張若虛嘅同名長詩。

潯陽歷來係州郡府道嘅置地，因為呢道「南開六道，途道五嶺，北守長江，運行岷漢，來商納賈」，亦係個歷代文人墨客遊歷之地，留低深厚文化，人讚「九派潯陽郡，分明是畫圖」。潯陽曾經位列中國四大米市、三大茶市。

攷 
中國潯陽網

九江政區
九江市